450 J. V A R H A L L 



Apud illos imperio praeerat, qui sola praescriptione quadam et longi 

 temporis possessione regnum obtinuisse videbatur , ex titulo vix iusto , 

 fingebatur autem imperio praeesse ex voluntate populi, regnumque admi- 

 nistrare etiain ex civium suorum consensu. Fictitia vero haec esse et 

 commentitia nemo non intelligebat , atque hoc tantum nisi sperabant, at 

 optabant tamen niulti, ut ingenii animique dotes, quibus omatus erat rex, 

 ornata erat eius regia domus , omatus erat eius administer priniarius , 

 Franco-Galliam et cum Franco-Gallia reliquam etiam Europam a nova 

 rerum politicarum conversione servarent. Meministis quam vana haec spes 

 fuerit et mecum miramini AA. , non , cecidisse regem et exulare tot egre- 

 gios plane principes , sed ita cecidisse et exulare , ut vix desiderium sui 

 relinquere videantur. 



Sed nova iam vigent studia. Non quid iustum sit, sed quid expedire 

 plebi videatur, quaesitum est, leges agrarias cogitarunt, neque ita multum 

 abfuit, quin socialistarum commenta ad vitae usum adhibere conati essent. 

 Non opus sane est ut probem, quam tristis iam sit totius Franciae, maxime 

 vero eorum quibus opem ferendam censuerunt, conditio. Ipsi adeo rerum 

 novarum auctores, libertatem, aequalitatem , fraternitatemclamitantes, modo 

 Militi deferre, modo ipsi suscipere dictatoriam potestatem coguntur, ne 

 sublatae mercaturae , extinctae industriae publica accedat atque universa 

 bonorum direptio et unius Regis vicibus jam fungatm* ipsa populi faex. 

 Non censetis profecto AA. Dictatorem facilius quam Regem regno praefu- 

 turmn , aut Franco-GaUis invidendam esse incertam illam imperii formam , 

 aliis continuo manibus traditi; sed hoc inteUigitis, ita demum civibus civi- 

 tatem restitutam iri , ita demum Franco-Gallorum populum , fortem , feh- 

 cem, praecipuum aliquem in Europa locum obtinentem futurum, si iusti- 

 tiam colere, ad aequi bonique normam exigere reipublicae conditionem 

 didicerint , ius dominii agnoscentes , et mercatm-ae atque industriae liberta- 

 tem restituentes. 



De Germanis autem dicenti, ubi quaeso initium erit ubi finis? Deerant 

 profecto iUis paucis abhinc mensibus bene multa , quibus aliae gentes , qui- 

 bus nostrates etiam iamdudum utebantur. Potestatem cogitetis legislatoriam 

 et iudiciariam ab administratione non bene distinctam; ius feudale nondum 

 sublatum ; cives in classes distributos , singulas suis privilegiis utentes ; 



